Σήμα προσβάσιμου τουριστικού προορισμού

Περιγραφή: Η διαδικασία αφορά στην έκδοση του Σήματος Προσβάσιμου Τουριστικού Προορισμού και έχει σκοπό να ενθαρρύνει τους τουριστικούς προορισμούς της Χώρας να αντιμετωπίσουν την προσβασιμότητα όχι ως μεμονωμένο ζήτημα αλλά ως βασική συνιστώσα όλων των τοπικών πολιτικών και στρατηγικών.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΤΟΥΡΙΣΜΟΥ
en: MINISTRY OF TOURISM
Οργανική μονάδα θεσμικού φορέα: title: el: ΤΜΗΜΑ ΠΟΙΟΤΙΚΟΥ ΕΛΕΓΧΟΥ ΚΑΙ ΔΙΑΜΟΡΦΩΣΗΣ ΠΡΟΤΥΠΩΝ ΠΟΙΟΤΗΤΑΣ
title: el: ΔΙΕΥΘΥΝΣΗ ΠΟΙΟΤΙΚΩΝ ΠΡΟΤΥΠΩΝ
Παρέχεται σε: Δήμους
Σημεία εξυπηρέτησης: ΤΜΗΜΑ ΠΟΙΟΤΙΚΟΥ ΕΛΕΓΧΟΥ ΚΑΙ ΔΙΑΜΟΡΦΩΣΗΣ ΠΡΟΤΥΠΩΝ ΠΟΙΟΤΗΤΑΣ
ΔΙΕΥΘΥΝΣΗ ΠΟΙΟΤΙΚΩΝ ΠΡΟΤΥΠΩΝ
ΥΠΟΥΡΓΕΙΟ ΤΟΥΡΙΣΜΟΥ
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: 3
Κόστος: Από 300 έως 1.100 €
Εκτιμώμενος χρόνος: 4 έως 6 μήνες
Διάρκεια ισχύος: Διάρκεια: P5Y
Τύπος: Καθορισμένη
Προϋποθέσεις: conditions_name: Για τον χαρακτηρισμό ενός τουριστικού προορισμού ως προσβάσιμου εφαρμόζονται οι αρχές του «καθολικού σχεδιασμού».  
Συγκεκριμένα διασφαλίζεται φυσική πρόσβαση στο φυσικό και δομημένο περιβάλλον, αξιοποιούνται οι νέες τεχνολογίες και γίνεται χρήση οπτικοακουστικών συστημάτων για την ευόδωση της επικοινωνίας και εξυπηρέτησης των ατόμων που παρουσιάζουν αισθητηριακή αναπηρία ή νοητική/γνωστική/αναπτυξιακή ή/και ψυχική αναπηρία, για την καλύτερη εξυπηρέτηση και συναλλαγή με άτομα με αναπηρία και εμποδιζόμενα άτομα εκπαιδεύεται κατάλληλα το προσωπικό σε θέματα που σχετίζονται με τις ιδιαίτερες ανάγκες αυτών των πληθυσμιακών κατηγοριών και τις τεχνικές συνοδείας/συναλλαγής και τέλος μέσω της αξιοποίησης όλων των καινοτόμων νέων τεχνολογιών διασφαλίζεται η ασφαλής διαφυγή και καταφυγή σε περιπτώσεις έκτακτης ανάγκης.
conditions_type: Άλλο
conditions_name: Ένας τουριστικός προορισμός για να χαρακτηριστεί ως προσβάσιμος θα πρέπει να διασφαλίζει την προσβασιμότητα της τουριστικής αλυσίδας κατ ελάχιστον στους 10 εξής τομείς:
α) ΔΗΜΟΣΙΟΣ ΧΩΡΟΣ: πρόσβαση ατόμων με αναπηρία και εμποδιζόμενων ατόμων στην μεγαλύτερη δυνατή έκταση του δημόσιου χώρου, βάσει των απαιτήσεων προσβασιμότητας α) της υπό στοιχεία οικ. ΥΠΕΝ/ΔΜΕΑΑΠ/ 124964/1561/2022 απόφασης του Υφυπουργού Περιβάλλοντος και Ενέργειας «Αντικατάσταση της υπ’ αρ. 52907/2009 υπουργικής απόφασης “Ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους των οικισμών που προορίζονται για την κυκλοφορία πεζών” (Β’ 2621)» (Β’ 6213) και β) της στοιχεία οικ. ΥΠΕΝ/ΔΜΕΑΑΠ/110088/887/2021 απόφασης του Υφυπουργού Περιβάλλοντος και Ενέργειας υπό «Προδιαγραφές, όροι και τεχνικές οδηγίες για την εκπόνηση «Σχεδίου Αστικής Προσβασιμότητας (Σ.Α.Π.)» (Β’ 5553), ήτοι σε πεζοδρόμια/πεζόδρομους/οδούς ήπιας κυκλοφορίας/πλατείες, διαβάσεις, νησίδες, αστικούς χώρους πρασίνου/άλση, χώρους στάθμευσης, συμπεριλαμβανομένης και της σήμανσης. 
(β) ΚΤΙΡΙΑ ΚΑΙ ΕΓΚΑΤΑΣΤΑΣΕΙΣ ΣΥΝΑΘΡΟΙΣΗΣ ΚΟΙΝΟΥ: πρόσβαση ατόμων με αναπηρία και εμποδιζόμενων ατόμων σε κτίρια και εγκαταστάσεις συνάθροισης κοινού, τα οποία έχουν την σχετική υποχρέωση βάσει της κείμενης νομοθεσίας, ήτοι κτίρια στα οποία στεγάζονται φορείς της παρ. 1 του άρθρου 14 του ν. 4270/2014 (Α’ 143) ή έχουν χρήσεις συνάθροισης κοινού, όπως αυτές ορίζονται στην παρ. 4 του άρθρου 210 του ν. 4782/2021 (Α’ 36). Στην περίπτωση υφιστάμενων κτιρίων οι απαιτούμενες παρεμβάσεις συμμορφώνονται με την Απόφαση του Υφυπουργού Περιβάλλοντος και Ενέργειας υπό στοιχείαΥΠΕΝ/ΔΕΣΕΔΠ/65826/699/2020 «Τεχνικές οδηγίες προσαρμογής υφιστάμενων κτιρίων και υποδομών για την προσβασιμότητα αυτών σε άτομα με αναπηρία και εμποδιζόμενα άτομα σύμφωνα με την ισχύουσα νομοθεσία» (Β’ 2998). 
(γ) ΜΕΤΑΦΟΡΕΣ ΚΑΙ ΜΕΤΑΚΙΝΗΣΕΙΣ: πρόσβαση ατόμων με αναπηρία και εμποδιζόμενων ατόμων αφενός σε δίκτυα αστικών και περιαστικών μέσων μαζικής μεταφοράς σταθερής ή μη τροχιάς (τρένο, ΜΕΤΡΟ, τραμ, αστικά λεωφορεία/τρόλεϊ, ΚΤΕΛ κ.λπ.) και αφετέρου σε δίκτυα επιβατηγών αυτοκινήτων δημόσιας χρήσης (ΤΑΞΙ), καθώς και σε μέσα εναέριας και θαλάσσιας μεταφοράς. Συμπεριλαμβάνονται τόσο οι στόλοι των οχημάτων ή/και των συρμών, αεροπλάνων και πλοίων και πάσης φύσεως πλωτών μέσων όσο και οι σχετικοί σταθμοί/στάσεις επιβίβασης/αποβίβασης και μετεπιβίβασης, τα εκδοτήρια εισιτηρίων, καθώς και η μετάδοση σχετικών πληροφοριών (οπτική, απτική και ηχητική πληροφόρηση κοινού, τηλεματικές και ψηφιακές εν γένει εφαρμογές, ιστοσελίδες κ.λπ.) και οι προσβάσιμες οδεύσεις διαφυγής σε αυτά. 
(δ) ΕΞΥΠΗΡΕΤΗΣΕΙΣ ΚΑΙ ΥΠΗΡΕΣΙΕΣ: πρόσβαση ατόμων με αναπηρία και εμποδιζόμενων ατόμων σε κάθε είδους εξυπηρετήσεις και υπηρεσίες (συμβατικές ή/και ψηφιακές) όπως ενδεικτικά σε: υπηρεσίες παρεχόμενες στους πολίτες από τον Δήμο/Περιφέρεια, υπηρεσίες υγείας και ευεξίας, υπηρεσίες τουριστικής πληροφόρησης και info-kiosks, υπηρεσίες έκδοσης εισιτηρίων ή/και δέσμευσης υπηρεσιών-booking, υπηρεσίες ξεναγήσεων και λοιπές υπηρεσίες σχετιζόμενες με την εξυπηρέτηση τουριστών, αθλητικές/πολιτιστικές/θρησκευτικές δραστηριότητες, καθώς και σε υπηρεσίες διαφυγής/καταφυγής/καταυλισμού σε έκτακτες περιπτώσεις, ιστοτόπους και ψηφιακές εφαρμογές τουριστικού ενδιαφέροντος του δημόσιου και ιδιωτικού τομέα. 
(ε) ΦΥΣΙΚΟ ΠΕΡΙΒΑΛΛΟΝ: πρόσβαση ατόμων με αναπηρία και εμποδιζόμενων ατόμων στα σημαντικότερα τοπόσημα, σε κάθε είδους φυσικά περιβάλλοντα και ανοικτούς χώρους, καθώς και στις αγροτικές περιοχές, που δύνανται να αποτελούν τουριστικό προορισμό (π.χ. περιαστικό δάσος ή τμήμα αυτού, παραλία, ιαματικές πηγές και λουτρά, σημείο φυσικού κάλλους, επισκέψιμες εγκαταστάσεις αγροτουρισμού, επισκέψιμα οινοποιεία, ελαιοτριβεία κ.λπ.) και πόλο έλξης τουριστικού ενδιαφέροντος. 
(στ) ΧΩΡΟΙ ΠΟΛΙΤΙΣΤΙΚΟΥ ΕΝΔΙΑΦΕΡΟΝΤΟΣ: πρόσβαση ατόμων με αναπηρία και εμποδιζόμενων ατόμων στο μεγαλύτερο δυνατό τμήμα χώρων πολιτιστικού ενδιαφέροντος (π.χ. αρχαιολογικών χώρων, χώρων υλικής και άυλης πολιτιστικής κληρονομιάς, καταλοίπων (προ) βιομηχανικής κληρονομιάς όπως παραδοσιακοί ανεμόμυλοι, νερόμυλοι, αλευρόμυλοι, παραδοσιακά γεφύρια, πέτρινα αλώνια, κρήνες, παραδοσιακά ελαιοτριβεία, παραδοσιακά σκάφη, καρνάγια, φάροι, εργοστάσια και βιομηχανικά κτίρια-κελύφη με νέες χρήσεις με διατηρημένο μηχανολογικό εξοπλισμό in situ, με βάση το τεχνικό, ιστορικό, κοινωνικό ή αισθητικό ενδιαφέρον τους) και τις σχετικές με αυτά εξυπηρετήσεις και υπηρεσίες, οι οποίες θα πρέπει να είναι σύμφωνες με την παρ. 2. (δ) του παρόντος άρθρου. 
(ζ) ΤΟΥΡΙΣΤΙΚΕΣ ΥΠΟΔΟΜΕΣ, ΕΓΚΑΤΑΣΤΑΣΕΙΣ ΚΑΙ ΤΟΥΡΙΣΤΙΚΕΣ ΥΠΗΡΕΣΙΕΣ: πρόσβαση ατόμων με αναπηρία και εμποδιζόμενων ατόμων σε κύρια και μη κύρια τουριστικά καταλύματα, σε εγκαταστάσεις ειδικής τουριστικής υποδομής, σε επισκέψιμες εγκαταστάσεις (οινοποιεία, ζυθοποιεία, ελαιοτριβεία, τυροκομεία, αγροτουριστικές επιχειρήσεις, κ.α.) σε καταστήματα υγειονομικού ενδιαφέροντος και αναψυχής, σύμφωνα με τα οριζόμενα στην κείμενη τουριστική νομοθεσία. 
(η) ΕΠΙΠΕΔΟ ΔΕΣΜΕΥΣΗΣ - ΟΡΑΜΑ ΓΙΑ ΤΟ ΜΕΛΛΟΝ - ΟΛΙΣΤΙΚΟΣ ΣΧΕΔΙΑΣΜΟΣ: Το κριτήριο αυτό αφορά στην συνολική και ολιστική προσέγγιση του δικαιούχου για την προσβασιμότητα στον προορισμό και τον τρόπο με τον οποίο η σχετική πολιτική εφαρμόζεται ή σχεδιάζεται να εφαρμοστεί εντός πενταετίας από την κατάθεση της αίτησης, ήτοι πρωτοβουλίες, δράσεις, μόνιμα μέτρα, προγράμματα κ.λπ. ανά τομέα του άρθρου 3 της παρούσας (δημόσια κτίρια και εγκαταστάσεις, υπαίθριος δημόσιος χώρος, μέσα μαζικής μεταφοράς, τουριστικές εγκαταστάσεις, χώροι αναψυχής και χώροι πολιτισμού, υπηρεσίες, νέες τεχνολογίες κ.λπ.). Η τεκμηρίωση του κριτηρίου αυτού περιλαμβάνει ενδεικτικά: · Περιγραφή των πρωτοβουλιών, δράσεων, μέτρων, προγραμμάτων κ.λπ. ανά τομέα, συμπεριλαμβανομένων των σκοπών, στόχων, χρονοδιαγράμματος, δικαιούχων, αναμενόμενων αποτελεσμάτων, τεκμηριωμένα με ποσοτικά και ποιοτικά στοιχεία αποτυπωμένα σε χρονοδιάγραμμα και σχέδιο δράσης. · Σχεδιασμός προσβασιμότητας της οικείας Τοπικής Αυτοδιοίκησης (όπως σχέδια αστικής προσβασιμότητας-ΣΑΠ, σχέδια βιώσιμης αστικής κινητικότητας-ΣΒΑΚ, μνημόνια συνεργασίας για την υλοποίηση δράσεων προς όφελος των ατόμων με αναπηρία, συμπερίληψη δράσεων για την βελτίωση της προσβασιμότητας ή/και προς όφελος των ατόμων με αναπηρία σε επιχειρησιακά προγράμματα (π.χ. ΕΣΠΑ ή εθνικά κ.λπ.) και σχετικές δράσεις υλοποίησης αυτών. · Υφιστάμενη συμπεριληπτική στρατηγική ή πλαίσιο πολιτικής που συμπεριλαμβάνεται στον Επιχειρησιακό και Στρατηγικό Σχεδιασμό του Δήμου σε σχέση με την προσβασιμότητα ή νέο στρατηγικό σχέδιο δράσης για την εξασφάλιση της προσβασιμότητας του προορισμού, υφιστάμενες δομές υλοποίησης και πόροι υλοποίησης. · Πρωτοβουλίες από τον δημόσιο και ιδιωτικό τομέα (π.χ. αριθμός προσβάσιμων επιχειρήσεων ή που διασφαλίζει την ισότιμη πρόσβαση των ατόμων με αναπηρία, αριθμός στελεχών επιχειρήσεων που έχουν συμμετάσχει σε σεμινάρια για την αναπηρία και την εξυπηρέτηση ατόμων με αναπηρία, κ.λπ.). · Σχεδιασμός διαχείρισης κρίσεων και κινδύνων σχέδιο πολιτικής προστασίας με μέριμνα για τις ανάγκες των ατόμων με αναπηρία και των εμποδιζόμενων ατόμων. 
(θ) ΑΠΟΤΕΛΕΣΜΑΤΙΚΟΤΗΤΑ ΚΑΙ ΒΙΩΣΙΜΟΤΗΤΑ ΤΩΝ ΔΡΑΣΕΩΝ: Το κριτήριο αυτό αφορά στην αξιολόγηση της αποτελεσματικότητας και της βιωσιμότητας των υφιστάμενων και προγραμματισμένων δράσεων. Η τεκμηρίωση του κριτηρίου περιλαμβάνει ενδεικτικά: · Καθορισμό και περιγραφή μετρήσιμων στόχων και δεικτών αξιολόγησης και παρακολούθησης του συνολικού σχεδίου δράσης σχετικά με την προσβασιμότητα και την πρόσβαση ατόμων με αναπηρία με συγκεκριμένο τρόπο συλλογής των απαραίτητων δεδομένων. · Ποσοτικά και ποιοτικά στοιχεία που περιγράφουν την αποτελεσματικότητα κάθε μέτρου, δράσης κ.λπ. ανά τομέα. · Αναμενόμενα αποτελέσματα και αντίκτυπο των παραπάνω στην ισότιμη συμπερίληψη των πολιτών με αναπηρία και των εμποδιζόμενων πολιτών στην τοπική κοινωνία, καθώς και στους τρόπους διασφάλισης της βιωσιμότητας αυτών (συσχέτιση με τοπικές, περιφερειακές, εθνικές και ευρωπαϊκές δράσεις και πολιτικές) σε συσχετισμό με «τιμή βάσης» από την υφιστάμενη κατάσταση. · Χρονοδιάγραμμα και μηχανισμός παρακολούθησης. · Προτάσεις για ανανέωση και βελτίωση του σχεδίου δράσης ανά πενταετία. 
(ι) ΣΥΜΜΕΤΟΧΗ ΤΟΥ ΑΝΑΠΗΡΙΚΟΥ ΚΙΝΗΜΑΤΟΣ ΚΑΙ ΤΩΝ ΚΟΙΝΩΝΙΚΩΝ ΕΤΑΙΡΩΝ Το κριτήριο αυτό αφορά στην συμμετοχή στο σχέδιο δράσης και στην υλοποίησή του από το αναπηρικό κίνημα και τους κοινωνικούς εταίρους. Η τεκμηρίωση του κριτηρίου περιλαμβάνει, ενδεικτικά, αναφορά: · Στο βαθμό συμμετοχής των ίδιων των ατόμων με αναπηρία και των αντιπροσωπευτικών τους οργανώσεων, καθώς και των κοινωνικών εταίρων σε τοπικό επίπεδο, στον σχεδιασμό και την εφαρμογή και συντήρηση των πολιτικών και πρωτοβουλιών του προορισμού που αποσκοπούν στη διασφάλιση της προσβασιμότητας υποδομών και υπηρεσιών. · Σε δραστηριότητες ευαισθητοποίησης ή ενημέρωσης γύρω από την αναπηρία, την προσβασιμότητα και τον προσβάσιμο τουρισμό που έχει αναπτύξει ο δήμος σε συνεργασία με το αναπηρικό κίνημα (π.χ. δράσεις ευαισθητοποίησης κοινής γνώμης και επιχειρηματιών, ανάπτυξη ομάδων εθελοντών για την υποστήριξη επισκεπτών με αναπηρία, δράσεις για την καλύτερη εξυπηρέτηση/συναλλαγή με άτομα με αναπηρία κ.λπ.). · Σε συνεργασία με άλλους δήμους ή/και κοινωνικούς φορείς για ανταλλαγή
conditions_type: Τεχνικές
conditions_name: Δικαίωμα αίτησης για τη χορήγηση του Σήματος Προσβάσιμου Τουριστικού Προορισμού έχουν όλοι οι πρωτοβάθμιοι οργανισμοί τοπικής αυτοδιοίκησης της Χώρας, δηλαδή οι Δήμοι όπως συστάθηκαν με το άρθρο 1 του ν. 3852/2010 (Α’ 87), ανεξαρτήτως της κατηγορίας στην οποία ανήκουν βάσει του άρθρου 2α του ν. 3852/2010, συμπεριλαμβανομένων των ορεινών δήμων του άρθρου 2β του ν. 3852/2010. 
Οι Δήμοι μπορούν να υποβάλουν αίτηση εφόσον αποτελούν «τουριστικό προορισμό», όπως αυτός ορίζεται στην παρ. 1 του άρθρου 1, εντός του οποίου να αναπτύσσεται αυτόνομα η αλυσίδα αξίας του τουρισμού, και διασφαλίζεται ολοκληρωμένη τουριστική εμπειρία των επισκεπτών με αναπηρία και των παρεμποδιζόμενων ατόμων.
conditions_type: Ιδιότητας
conditions_name: Οι 10 βασικοί τομείς είναι ισοδύναμοι μεταξύ τους με βαρύτητα 10% έκαστος και βαθμολογούνται σε κλίμακα 1-10 και μέγιστη συνολική βαθμολογία εκατό (100). Το Σήμα ΠροσβάσιμουΤουριστικού Προορισμού χορηγείται σε τουριστικούς προορισμούς που έχουν συγκεντρώσει συνολική βαθμολογία τουλάχιστον 70/100 έχοντας λάβει υποχρεωτικά
τουλάχιστον 5/10 σε κάθε τομέα.
conditions_type: Αντιστοίχισης
Αίτηση: Κατάθεση: Κατάθεση από τον αιτούντα (δια ζώσης ή ταχυδρομικά)
Κατάθεση από τον αιτούντα (email)
Κατατίθεται από: Φορείς του Δημοσίου
Σημειώσεις: Οι Δήμοι υποβάλλουν αίτηση στο Τμήμα Ποιοτικού Ελέγχου και Διαμόρφωσης Προτύπων Ποιότητας της Διεύθυνσης Ποιοτικών Προτύπων του Υπουργείο Τουρισμού, το οποίο, εφόσον ελέγξει την πληρότητα του φακέλου, τον διαβιβάζει σε Επιτροπή Αξιολόγησης των Αιτήσεων που συστήνεται για το σκοπό αυτό. 

Η Επιτροπή ελέγχει τους όρους, τις προϋποθέσεις και τα απαιτούμενα δικαιολογητικά και δύναται να ζητήσει τυχόν διευκρινίσεις ή επιπλέον στοιχεία ώστε να γνωμοδοτήσει και να χορηγηθεί - από το Υπουργείο Τουρισμού - το Σήμα, με διάρκεια 5 έτη.
Νέα Αίτηση απαιτείται σε περίπτωση ανανέωσης μετά την πενταετία ή οποιασδήποτε - εντός της πενταετίας - αλλαγής στα χαρακτηριστικά του Δήμου που συνετέλεσαν στον χαρακτηρισμό του ως Προσβάσιμου Τουριστικού Προορισμού, ή ανάκλησης του Σήματος λόγω καταγγελίας. 

Στις περιπτώσεις αυτές η νέα Αίτηση συνοδεύεται από τα σχετικά δικαιολογητικά και απόδειξη κατάθεσης παράβολου ίσου με το 20% του αρχικού ποσού της αντίστοιχης κατηγορίας Δήμου.
Τίτλος: Χορήγηση Σήματος Προσβάσιμου Τουριστικού Προορισμού.
Τύπος αίτησης: Αίτηση / Υπεύθυνη δήλωση
Βήματα: step_description: Οι Δήμοι που ενδιαφέρονται να αποκτήσουν το Σήμα Προσβάσιμου Τουριστικής Προορισμού υποβάλλουν αίτηση στο Υπουργείο Τουρισμού, Διεύθυνση Ποιοτικών Προτύπων, Τμήμα Ποιοτικού Ελέγχου και Διαμόρφωσης Προτύπων Ποιότητας.
step_implementation: Χειροκίνητη ενέργεια
step_official: Αρμόδια Διεύθυνση
step_title: Παραλαβή της αίτησης και πρωτοκόλληση
step_implementation: Έλεγχος
step_official: Αρμόδιο Τμήμα
step_title: Έλεγχος της αίτησης και των δικαιολογητικών
step_description: Μετά τον έλεγχο της πληρότητας των δικαιολογητικών από το αρμόδιο Τμήμα Ποιοτικού Ελέγχου & Διαμόρφωσης Προτύπων Ποιότητας η αίτηση διαβιβάζεται στην Επιτροπή Αξιολόγησης των Αιτήσεων για τη χορήγηση του Σήματος Προσβάσιμου Τουριστικού Προορισμού.
step_implementation: Χειροκίνητη ενέργεια
step_official: Αρμόδια Διεύθυνση
step_title: Διαβίβαση στην Επιτροπή Αξιολόγησης των Αιτήσεων για τη χορήγηση του Σήματος Προσβάσιμου Τουριστικού Προορισμού
step_description: Η Επιτροπή συγκροτείται με απόφαση του Υπουργού Τουρισμού, είναι εξαμελής, τριετούς θητείας με δυνατότητα ανανέωσης για άλλα 3 έτη, και αποτελείται από εκπροσώπους του Υπ. Τουρισμού, του Υπ. Περιβάλλοντος και Ενέργειας, του Υπ. Υποδομών και Μεταφορών, του Υπ. Ψηφιακής Διακυβέρνησης, της Εθνικής Συνομοσπονδίας Ατόμων με Αναπηρία (ΕΣΑμεΑ) και της ΚΕΔΕ καθώς και των αναπληρωτών τους. Τα μέλη ορίζονται από τους αντίστοιχους υπουργούς / προέδρους ενώ ως γραμματέας ορίζεται υπάλληλος του Τμήματος Ποιοτικού Ελέγχου και Διαμόρφωσης Προτύπων Ποιότητας της Διεύθυνσης Ποιοτικών Προτύπων του Υπ. Τουρισμού.
step_implementation: Υπογραφή
step_official: Αρμόδια επιτροπή
step_title: Συγκρότηση Επιτροπής Αξιολόγησης των αιτήσεων για τη χορήγηση του Σήματος Προσβάσιμου Τουριστικού Προορισμού
step_description: Η Επιτροπή αξιολόγησης δύναται να ζητά τυχόν διευκρινίσεις ή επιπλέον στοιχεία από τον αιτούντα φορέα για τη βέλτιστη τεκμηρίωση των αιτήσεων που έχουν υποβληθεί.
step_implementation: Χειροκίνητη ενέργεια
step_official: Αρμόδια επιτροπή
step_title: Αναζήτηση τυχόν διευκρινίσεων  - Πρόσθετων στοιχείων
step_description: Η βεβαίωση χορήγησης του Σήματος Προσβάσιμου Τουριστικού Προορισμού εκδίδεται από το Υπουργείου Τουρισμού με απόφαση του Προϊστάμενου  της Γενικής Διεύθυνσης Τουριστικής Πολιτικής, εφόσον πληρούνται οι σχετικές προϋποθέσεις.
step_implementation: Υπογραφή
step_official: Αρμόδιος Γενικός Διευθυντής
step_title: Έγκριση και χορήγηση της Βεβαίωσης του Σήματος Προσβάσιμου Τουριστικού Προορισμού.
step_description: Το Σήμα Προσβάσιμου Τουριστικού Προορισμού εκδίδεται από τη Διεύθυνση Ποιοτικών Προτύπων, Τμήμα Ποιοτικού Ελέγχου & Διαμόρφωσης Προτύπων Ποιότητας του Υπουργείου Τουρισμού σε ειδικό χαρτί από συμβεβλημένο τυπογραφείο.
step_implementation: Χειροκίνητη ενέργεια
step_official: Αρμόδια Διεύθυνση
step_title: Χορήγηση Σήματος Προσβάσιμου Τουριστικού Προορισμού
Εξερχόμενα: Διοικητική πράξη
Ενημέρωση Μητρώου
Κατάθεση ποσού
Νομοθεσία: rule_article: 52
rule_decision_number: 4875
rule_decision_year: 2021
rule_description: Σήμα Προσβάσιμου Τουριστικού Προορισμού - Πρότυποι Τουριστικοί Προορισμοί Ολοκληρωμένης Διαχείρισης, Οργανισμοί Διαχείρισης και Προώθησης Προορισμού, Ιαματικές Πηγές Ελλάδας και άλλες ρυθμίσεις για την ενίσχυση της τουριστικής ανάπτυξης.
rule_gazette_doc_issue: Α
rule_gazette_doc_number: 250
rule_type: Νόμος
rule_article: 109
rule_decision_number: 4982
rule_decision_year: 2022
rule_description: Νομοτεχνική βελτίωση στη θέσπιση σήματος προσβάσιμου τουριστικού προορισμού Τροποποίηση άρθρου 52 του ν. 4875/2021.
rule_gazette_doc_issue: Α
rule_gazette_doc_number: 196
rule_type: Νόμος
rule_decision_number: 3299
rule_decision_year: 2025
rule_description: Καθορισμός των κριτηρίων και των προϋποθέσεων απονομής του Σήματος Προσβάσιμου Τουριστικού Προορισμού του άρθρου 52 του ν. 4875/2021 (Α’ 250) της μορφής και τύπου του Σήματος Προσβάσιμου Τουριστικού Προορισμού, διάρκεια ισχύος, καταβολή χρηματικού παραβόλου και κάθε άλλο σχετικό θέμα.
rule_gazette_doc_issue: Β
rule_gazette_doc_number: 1187
rule_type: Κοινή Υπουργική Απόφαση
Παρατηρήσεις: Το σήμα ισχύει για πέντε (5) έτη με δυνατότητα συνεχόμενης ανανέωσης για άλλα πέντε (5) έτη. 

Ο λογότυπος του Σήματος Προσβάσιμου Τουριστικού Προορισμού αναρτάται σε εμφανές σημείο του δημαρχιακού καταστήματος, στις ηλεκτρονικές ιστοσελίδες του Δήμου, στα προσβάσιμα σημεία τουριστικού ενδιαφέροντος καθώς και στα μέσα κοινωνικής δικτύωσης του Δήμου, εφόσον διαθέτει σχετικούς λογαριασμούς.
Σε περίπτωση παρέλευσης της πενταετίας χωρίς έγκαιρη ανανέωση, ή βάσιμης ανάκλησης λόγω καταγγελίας για μη συνδρομή των προϋποθέσεων, το σήμα ανακαλείται και η επιχείρηση διαγράφεται από το Ηλεκτρονικό Μητρώο Προσβάσιμου Τουριστικού Προορισμού και τον σχετικό Κατάλογο.
Οποιαδήποτε αλλαγή εντός της πενταετίας στα χαρακτηριστικά του Δήμου, που συνετέλεσαν στον χαρακτηρισμό του ως Προσβάσιμου Τουριστικού Προορισμού, συνεπάγεται έκδοση νέου Σήματος Προσβάσιμου Τουριστικού Προορισμού, με υποβολή των σχετικών δικαιολογητικών, καθώς και την απόδειξη κατάθεσης παράβολου ίσου με το 20% του αρχικού ποσού, ανάλογα με την κατηγορία στην οποία ανήκει.  

Σε περίπτωση που μετά από τη χορήγηση του Σήματος Προσβάσιμου Τουριστικού Προορισμού τροποποιηθούν τα γεωγραφικά όρια του Δήμου στον οποίο έχει χορηγηθεί το Σήμα, αυτό ισχύει για τα γεωγραφικά όρια του Δήμου που ίσχυαν έως την ημερομηνία έκδοσης του Σήματος.

Κατά τη λήξη κάθε πενταετίας (τουλάχιστον τρεις (3) μήνες πριν) ο Δήμος δύναται να υποβάλει στην αρμόδια Διεύθυνση Ποιοτικών Προτύπων του Υπουργείου Τουρισμού αίτηση, για την ανανέωση του Σήματος Προσβάσιμου Τουριστικού Προορισμού, συνοδευόμενη από τον πλήρη φάκελο με όλα τα δικαιολογητικά δίνοντας ιδιαίτερη έμφαση σε τυχόν τροποποιήσεις και βελτιώσεις των προηγούμενων χαρακτηριστικών του Δήμου που είχαν συντελέσει στον χαρακτηρισμό του ως Προσβάσιμου Τουριστικού Προορισμού, καθώς και απόδειξη κατάθεσης παράβολου ίσου με το 20% του αρχικού ποσού, ανάλογα με την κατηγορία στην οποία ανήκει.

Σε περίπτωση υποβολής καταγγελίας από πολίτες (touristcomplaints@mintour.gr), αυτή διαβιβάζεται στις αρμόδιες Υπηρεσίες της Περιφέρειας, στην οποία ανήκει ο Δήμος στον οποίο έχει χορηγηθεί το Σήμα Προσβάσιμου Τουριστικού Προορισμού, μέσω του Περιφερειάρχη. 

Η αρμόδια Υπηρεσία του Δήμου εξετάζει την καταγγελία, αποφαίνεται για τη βασιμότητά της και συντάσσει σχετική έκθεση ελέγχου και αποστέλλει εντός εύλογου χρονικού διαστήματος, στην Επιτροπή Αξιολόγησης, με κοινοποίηση στη Διεύθυνση Ποιοτικών Προτύπων του Υπουργείου Τουρισμού. Η Επιτροπή Αξιολόγησης εξετάζει και γνωμοδοτεί αν η καταγγελία θα τεθεί αρχείο, αν θα γίνει σύσταση στο Δήμο ή ανάκληση του Σήματος. Η γνωμοδότηση αποστέλλεται στη Διεύθυνση Ποιοτικών Προτύπων του Υπουργείου Τουρισμού για τις σχετικές ενέργειές της. Στην περίπτωση ανάκλησης του Σήματος συντάσσεται πράξη ανάκλησης από τον Προϊστάμενο της αρμόδιας Διεύθυνσης Ποιοτικών Προτύπων του Υπουργείου Τουρισμού, ενώ ο Δήμος διαγράφεται από το Ηλεκτρονικό Μητρώο Προσβάσιμων Τουριστικών Προορισμών και τον αντίστοιχο Κατάλογο.  

Ο οικείος Δήμος έχει δικαίωμα να επανέλθει με νέα αίτησή του και η διαδικασία χορήγησης του Σήματος εκκινεί από την αρχή.
Σχετικά: Δείτε επίσης: title: el: Σήμα προσβάσιμης τουριστικής επιχείρησης
Κανόνες έλλειψης απάντησης: Σιωπηρή απόρριψη
Άλλες πληροφορίες: Εναλλακτικοί τίτλοι: Χορήγηση Σήματος Προσβάσιμου Τουριστικού Προορισμού
Επίσημος τίτλος: Καθορισμός των κριτηρίων και των προϋποθέσεων απονομής του Σήματος Προσβάσιμου Τουριστικού Προορισμού του άρθρου 52 του ν. 4875/2021 (Α’ 250) της μορφής και τύπου του Σήματος Προσβάσιμου Τουριστικού Προορισμού, διάρκεια ισχύος, καταβολή χρηματικού παραβόλου και κάθε άλλο σχετικό θέμα